**Az előterjesztést megtárgyalta:**

 - Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2022. május 26-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

A **Jogi és Képviselői Osztály** vezetője az alábbi tájékoztatást adta az osztály munkájáról:

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2022.04.01. - 2022.04.30. közötti időszakban 71 db szerződés jogi kontrolljára került sor.

Az iroda nyilvántartja a hatályos önkormányzati rendeleteket, gondoskodik azok kihirdetéséről.

A 2022. április 28. napján tartott Közgyűlésen megalkotott rendelet 2022. május 4. napján került kihirdetésre:

• az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet módosításáról szóló 35/2021. (X.5.) önkormányzati rendelet hatályba nem lépéséről szóló 6/2022. (V.4.) önkormányzati rendelet – hatályba lépett 2022. május 5. napján.

A fenti rendelet a jogszabályi előírásoknak megfelelően megküldésre került a Vas Megyei Kormányhivatalnak, illetve feltöltésre került a www.szombathely.hu honlapra és a Nemzeti Jogszabálytárba. Továbbá a lakosság értesítése a rendelet kihirdetéséről a Városi TV útján megtörtént.

A 2022. április 28-i rendes Közgyűlésen elfogadott határozatok és a Közgyűlés jegyzőkönyve is megküldésre, illetve – a nyilvános ülést illetően – kihirdetésre és a honlapra feltöltésre került.

Az Iroda végezte a Közgyűlés és a bizottságok hatáskörébe tartozó döntések jogi kontrollját.

A **Képviselői Iroda** végezte a Közgyűlés és a bizottságok hatáskörébe tartozó döntések adminisztrációját.

Az Iroda elkészítette a Polgármesteri Hivatal 2022. április 1. – 2022. április 30. közti időszakra vonatkozó iktatókönyvek szerinti hivatali statisztikát:

|  |  |
| --- | --- |
| **Az iktatott ügyiratok megnevezése** | **Az iktatott ügyiratok száma** |
| **Ágazat** | **2022.04.01. - 2022.04.30.** |
| **Főszám** | **Alszám** |
| **A) PÉNZÜGYEK** | **3357** | **424** |
| A.1. Adóigazgatási ügyek | 3357 | 424 |
| **B) EGÉSZSÉGÜGYI IGAZGATÁS** | **3** | **20** |
| **C) SZOCIÁLIS IGAZGATÁS** | **176** | **1042** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **88** | **479** |
| E.1. Környezet- és természetvédelem | 5 | 63 |
| E.2. Építésügyek, településrendezés, területrendezés | 14 | 221 |
| E.3 Építésügy | 0 | 0 |
| E.4 Kommunális ügyek | 69 | 195 |
| **F) KÖZLEKEDÉS ÉS HÍRKÖZLÉSI IGAZGATÁS** | **122** | **471** |
| **G) VÍZÜGYI IGAZGATÁS** | **9** | **31** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **484** | **2717** |
| H.1. Anyakönyvi és állampolgársági ügyek | 174 | 366 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 0 | 23 |
| H.3. A Választásokkal kapcsolatos ügyek | 1 | 820 |
| H.7. Igazságügyi igazgatás | 10 | 57 |
| H.8. Egyéb igazgatási ügyek | 299 | 1451 |
| **I) LAKÁSÜGYEK** | **59** | **392** |
| **J) GYERMEKVÉDELMI ÉS GYÁMÜGYI IGAZGATÁS** | **35** | **127** |
| **K) IPARI IGAZGATÁS** | **3** | **10** |
| **L) KERESKEDELMI IGAZGATÁS, TURISZTIKA** | **42** | **164** |
| **167M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **18** | **84** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **7** | **111** |
| **R) SPORTÜGYEK** | **0** | **6** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **108** | **1731** |
| U.1. Képviselő-testület iratai | 3 | 38 |
| U.2. Kisebbségi önkormányzat iratai | 1 | 3 |
| U.3. Szervezet, működés | 49 | 602 |
| U.4. Iratkezelés, ügyvitel | 4 | 49 |
| U.5. Személyzeti, bér- és munkaügyek | 3 | 351 |
| U.6. Pénz- és vagyonkezelés | 48 | 684 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **0** | **0** |
| X.1. Honvédelmi igazgatás | 0 | 0 |
| X.2. Polgári védelmi, katasztrófavédelmi igazgatás | 0 | 0 |
| **IKTATOTT ÜGYIRATOK SZÁMA ÖSSZESEN:** | **4511** | **7809** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

Az iroda ellátta továbbá a 2022. április 3. napjára kitűzött választásokkal kapcsolatos pénzügyi elszámolási és számfejtési feladatokat.

A **Vagyongazdálkodási és Városfejlesztési Iroda** az előző közgyűlés óta folyamatosan végezte az SZMSZ-ben meghatározott feladatait.

Az előző közgyűlés óta eltelt időszakban 389 db iktatott ügyirat keletkezett az irodán.

**1.** Az iroda a **vagyongazdálkodási feladatkörében** az adott évre elfogadott vagyongazdálkodási koncepció alapján gondoskodik a kijelölt vagyontárgyak pályáztatás keretében történő értékesítéséről, ennek keretében feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése. A sikeres pályázatot követően az iroda elkészíti az adásvételi szerződéseket, gondoskodik az ingatlan-nyilvántartással kapcsolatos feladatok ellátásáról. Gondoskodik eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálja, amennyiben a vagyon értékesítése lehetséges, úgy megteszi a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása).

Amennyiben kerékpárutak, temető stb. beruházás megvalósításához szükséges, hogy a terület önkormányzati tulajdonban legyen, az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés).

A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, Földhivatalba történő benyújtása) az iroda feladata.

Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartoznak.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Teljesíti a feladatkörébe tartozó közérdekű adatigényléseket, megválaszolja a sajtómegkereséseket.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése)

Az iroda elkészíti az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások- tulajdonba vételek, vagyonkezelési szerződések elkészítéséről.

Az iroda elkészíti a hatáskörébe tartozó közgyűlési, bizottsági előterjesztéseket és polgármesteri döntéseket.

**2.** Az iroda a **városfejlesztési feladatkörében az alábbiakról számol be:**

Az 1625/2021. (IX.3.) Korm. határozat értelmében Szombathely Megyei Jogú Várost 905.000.000.- Ft összegű vissza nem térítendő támogatásilleti meg az alábbi projektek megvalósítására:

* **Belterületi útfejlesztések:** A tervezés minden utcára vonatkozóan elkészült.

A közbeszerzési eljárás két részajánlat tekintetében sikeres volt (Magyar u., Dozmat u.), a másik két utca tekintetében új eljárás indult.

* **Gyöngyös-patak hídrekonstrukció:** Az építési engedély áprilisban kiadásra került, 30 nap után válik véglegessé. A kivitelező kiválasztására irányuló közbeszerzési eljárás előkészítés alatt van.
* **Vásárcsarnok környékének rekonstrukciója, kapcsolódó parkolók kialakítása:** A közbeszerzési eljárás során beérkezett ajánlatok mindegyike meghaladja a rendelkezésre álló fedezetet. A szükséges önerőt az Önkormányzat biztosítja, a beszerzési eljárás folytatódik.
* **Víztorony és környezetének fejlesztése, II. ütem:** A tervezés elkészült.

A közbeszerzési eljárás során három árajánlat érkezett, de valamennyi ajánlat meghaladja a rendelkezésre álló fedezetet. A szükséges önerőt az Önkormányzat biztosítja, a beszerzési eljárás folytatódik.

**Szombathely Megyei Jogú Város Fenntartható Energia és Klíma Akcióterve (SECAP)** adatainak feltöltése a Polgármesterek Szövetsége honlapra folyamatban van.

A **Gothard-kastély** Modern Városok Program projektben egyeztetések vannak folyamatban a támogatás felhasználásáról a kastély állagmegóvására, illetve többletforrás bevonásának lehetőségére. Megtörtént a tervező felkérése a Vas Megyei Kormányhivatal Építésügyi és Örökségvédelmi Főosztályával egyeztetett, csökkentett, illetve módosított műszaki tartalom terveinek elkészítésére, a szerződés aláírása megtörtént.

**A Szent Márton Terv II.** MVP projekt lezárult, a fel nem használt kb. 200 millió Ft támogatás visszafizetésre került, a záró beszámoló benyújtása megtörtént. A fel nem használt támogatás egyeztetéseket követően más MVP célra felhasználhatóvá válik.

A TOP közösségi szinten irányított helyi fejlesztési **(CLLD)** program keretében valamennyi projektben folyik a megvalósítás.

A **Zarkaházi Szily-kastély fejlesztése a gyöngyöshermán-szentkirályi közösség számára** című projektben a műszaki-szakmai módosítás benyújtásához szükséges összehasonlító dokumentum összeállítása folyamatban van.

A **Belvárosi közösségi tér fejlesztése** projektben a műszaki-szakmai módosítás anyagai összeállításra kerültek, a módosítás benyújtásra került.

A **Játszóterek fejlesztése** projektben, melyet a SZOMPARK-kal konzorciumban valósít meg az Önkormányzat, a közbeszerzés folyamata megindult. A Közreműködő Szervezet (továbbiakban: KSZ) felé benyújtott módosítási igényünk jóváhagyásra került 2022.04.22-én. Az 1. szakmai beszámoló a KSZ által elfogadásra került 2022.05.06-án.

A **TOP-7.1.1-16-H-ERFA-2021-00825** számú, „**Tószer téri sportpálya közösségi célú fejlesztése”** című projekt tekintetében a módosítási kérelem 2022.05.04-én elfogadásra került, ez alapján elkészült a Támogatási Okirat módosítása.

A **TOP-7.1.1-16-H-ERFA-2020-00749** számú, „**Közösségi terek sportfunkciókkal való bővítése”** című projekt tekintetében a módosítási kérelem 2022.05.04-én elfogadásra került, ez alapján elkészült a Támogatási Okirat módosítása.

A **TOP-7.1.1-16-H-ERFA-2020-00750 „A 11-es Huszár úti lakótelepen lévő közpark közösségi célú fejlesztése”** című projekt tekintetében a módosítási kérelem 2022.05.06-án elfogadásra került, ez alapján elkészült a Támogatási Okirat módosítása.

A **TOP-7.1.1-16-H-ESZA-2020-02011** számú **DigIT-AGORA - Okos város, okos közösségek** című projekt esetében 2022.04.06-án elfogadásra került a KSZ részéről a konzorciumi partner cseréje. 2022.04.19-én benyújtásra került az 1. számú szakmai beszámoló a KSZ részére, amely 2022.05.06-án jóváhagyásra került.

A **TOP-7.1.1-16-H-ERFA-2020-00781** számú **„A gyöngyösszőlősi klubház fejlesztése”** című projekt esetében szerződésmódosítási kérelem formájában beküldésre került a KSZ részére a műszaki tartalom-változás indoklása, amelyre 2022.04.11-én hiánypótlási felszólítás érkezett. A hiánypótlási dokumentáció 2022.04.26-án beküldésre került a KSZ részére.

A **TOP-7.1.1-16-H-ERFA-2020-00780** számú **„A Szedreskert szabadtéri közösségi rendezvénytérré fejlesztése”** című projekt tekintetében a módosítási kérelem 2022.05.06-án elfogadásra került, ez alapján elkészült a Támogatási Okirat módosítása.

A Horizont2020-as **JUSTNature** projekt megvalósítása során Németh Ákos tanácsnok és Győrffy Ágnes részt vettek a 2022. május 2-4-i projekttalálkozón Münchenben. A projektben folyik a tudományos munka előkészítése, a város részéről a közösségi bevonás átgondolása és az ún. „digital twin” szoftver elkészítéséhez szükséges adatbázisok meglétének, és a szoftver felhasználhatóságának tisztázása.

A „**Gazdaság-és foglalkoztatásfejlesztési partnerség a Szombathelyi járás területén**” című projekt megvalósítása 2022.03.31-én befejeződött. A Kormányhivatal által kezdeményezett módosítási kérelem Irányító Hatóság általi elbírálása megtörtént, a módosított támogatási szerződés aláírása folyamatban van. Újabb módosítási kérelem benyújtása ezt követően válik lehetségessé. A minősítési táblázat összeállítása és benyújtása az Innovációs és Technológiai Minisztérium Munkaerőpiaci Fejlesztési Főosztály részére megtörtént. A szakmai és pénzügyi záráshoz kapcsolódó tevékenység folyamatos, a záró beszámoló benyújtásának határideje 2022.06.29.

A „**Szombathely fenntartható mobilitási tervének elkészítése (SUMP)”** projektben a Mobilitási terv társadalmi egyeztetése megtörtént. A Trenecon Kft. az észrevételek alapján kiegészíti, korrigálja a SUMP dokumentumot.

A **European City Facility** projektben, amelynek keretében 60.000 euró támogatást kap városunk egy energiahatékonysági és CO2 kibocsátás-csökkentési célú beruházási koncepció elkészítésére megtörtént a támogatási szerződés aláírása. Folyamatban van a szakértők beszerzése és a kapcsolatfelvétel az érintett közműszolgáltatókkal.

A Waclaw Felczak Alapítvány **„Dwa bratanki”** felhívására benyújtott pályázat támogatást nyert, amelyből 2022.05.06-án megvalósult a testvérvárosi megállapodás aláírása a lengyelországi Elblag várossal. Az elszámolás határideje 2022.07.15.

Együttműködésre kapott felkérést az Önkormányzat egy Horizont Európa pályázat előkészítésében. A **NOTUS** fantázianevű pályázatot 2022.09.06-ig kell benyújtani, célterülete a fenntartható mobilitás terjedésének elősegítése, szervezése.

A Klímabarát Települések Szövetsége felhívására pályázatot nyújtunk be a **lakosság csapadékvíz-gyűjtésének ösztönzésére**. A megpályázható maximális 3,5 millió Ft-ból 500 l-es esővízgyűjtő tartályokat tervezünk beszerezni és - feltételekhez kötve – az érdeklődők között kiosztani. A VASIVÍZ vállalta a tartályok beszerelését. A pályázat benyújtási határideje 2022.06.30.

Interreg Europe pályázatban való részvételre kaptunk meghívást a Pannon Gazdasági Hálózattól konzorciumi tagként. A pályázat az **Open Data**, azaz nyitott adatbázisok témát járja körül, és adatbiztonsági, valamint GDPR-szempontok figyelembevételével vizsgálja meg, hogy hogyan lehetséges létrehozni és nyitottá tenni különböző adatbázisokat. A pályázat benyújtási határideje 2022.05.29., városunk költségvetése várhatóan kb. 100.000 euró lesz. A megvalósításhoz 5% önerő biztosítása szükséges.

Az Európai Unió **New European Bauhaus** programján belül a budapesti ABUD tervezőirodával közösen tervezünk pályázatot benyújtani 45.000 euró támogatásra, melyet közösségi kertnek a lakosság bevonásával történő megtervezésére és megvalósítására fordítunk. A benyújtási határidő 2022.05.31.

A **Tudományos és Technológiai Park** címpályázat elkészítésére vonatkozóan az alábbiak miatt szerződésmódosítás történt:

A tudományos és innovációs, a technológiai és az ipari parkokról szóló 799/2021. (XII.28.) Korm.rendelet a „Tudományos és Technológiai Park" cím kettéosztásával létrehozta az egyetemek által pályázható „Tudományos és Innovációs Park", illetve az önkormányzatok és gazdasági társaságok által pályázható „Technológiai Park" kategóriákat.

A „Tudományos és Technológiai Park" kategória hatályon kívül került, így formailag a korábbi címpályázat is hatályát vesztette.

Az év eleji munkaterv szerint 2022.03.18-án lett volna az új Tanács alakuló ülése, amely azonban nem került összehívásra. A kialakult ex-lex állapotra tekintettel jelenleg nem lehetséges címpályázatot benyújtani addig, amíg a következő Tanácsülésen elfogadásra nem kerül az új felhívás.

Az előzményekre tekintettel az IPE Ipari-, Tudományos-, Innovációs- és Technológiai Parkok Egyesülettel kötött szerződés határidejét módosításra került. A szerződés időtartama az aláírástól az iparügyekért felelős miniszter támogató döntésének közléséig tart. A címpályázati dokumentáció Önkormányzat részére történő átadásának határideje legkésőbb 2022.08.31. napja, azzal a kiegészítéssel, hogy az új címpályázat megjelenését követő 15 napon belül a címpályázatot készítő köteles véglegesíteni a pályázati dokumentációt.

A **TOP-6.2.1-15-SH1-2016-00002** azonosító számú, **„Óvoda fejlesztések Szombathelyen”** elnevezésű projekt esetében az elmúlt időszakban egy óvoda volt érintett:

* a **Gazdag Erzsi Óvoda:** (Szkendó Építő és Mélyépítő Mérnöki Kft.) A projekt fizikai zárása 2022.01.29-én megtörtént. 2022.01.13-án benyújtásra került a használatbavételi engedély. 2022.01.28-án beküldésre került a KSZ részére a záró szakmai beszámoló és a záró pénzügyi elszámolás, melyet 2022.03.02-án a KSZ jóváhagyott. A használatbavételi engedélyről 2022.04.22-én érkezett hozzájáruló határozat a Vas Megyei Kormányhivataltól. A projekt 12. számú záró kifizetési igénylését és a hozzá kapcsolódó beszámolót a Támogató 2022.05.10-én jóváhagyta.

A **TOP-6.2.1-19-SH1-2019-00001** azonosító számú, **„Új bölcsőde építése Szombathelyen"** elnevezésű projekt esetében 2022.02.14-én az Inter-Alp Építőipari és Szolgáltató Kft.-vel aláírásra került a kivitelezési szerződés. A munkaterület átadás időpontja 2022.02.22. napja volt. Jelenleg zajlik az építkezés.

Az **RRF-1.1.2-21-2021-00007** azonosító számú **„Új bölcsőde építése Szombathely Szentkirályi városrészen”** elnevezésű projekt 2022.03.10-én támogatói döntésben részesült. A 2022.05.05-én küldött, Támogatási Szerződéssel kapcsolatos hiánypótlási felhívás teljesítése folyamatban van. Ezt követően kerül sor a Támogatási Szerződés aláírására.

Az **NKA Hangfoglaló Könnyűzene Támogató Program Kollégiuma** által támogatott **„Stratégia alkotás és a szombathelyi könnyűzenei élet fejlesztési koncepciójának kidolgozása”** projektben a piackutatás elkészült, a tanácsadók elvégezték munkájukat. A projekt megvalósítása folyamatban van, a koncepció készül. Az elszámolás benyújtásának határideje meghosszabbodott, 2022.03.31-ről 2022.06.30-re módosult.

A **TOP-6.5.2-15-SH1-2016-00001** jelű, **„Megújuló Szombathely – tiszta energia saját erőből”** projekttel kapcsolatban az ajánlattételi felhívás a Miniszterelnökség Közbeszerzési Felügyeletért Felelős Helyettes Államtitkárságának Közbeszerzési Felügyeleti Főosztálya részére (Továbbiakban: KFF) a folyamatba épített közbeszerzési ellenőrzés keretében megküldésre került. A kivitelezésre vonatkozó ajánlattételi felhívásra az ajánlatok beérkeztek, jelenleg a bírálat zajlik.

A **TOP-6.4.1-15-SH1-2019-00003** számú, **"Szombathely és Vép településeket összekötő kerékpárút megépítése"** és a **TOP-6.4.1-15-SH1-2019-00004** számú, **„Szombathely és Balogunyom településeket összekötő kerékpárút megépítése”** című projektek 3. számú Szakmai Beszámolója 2022.05.03-án elfogadásra került. A projektekkel kapcsolatban a Támogatási Szerződés 4. számú módosítási kérelme 2022.04.29-én beküldésre került.

A **„Szombathely-Zanat kerékpárút megvalósítása”** című projektben a kivitelezés közbeszerzési eljárására vonatkozóan a Közbeszerzési Bíráló Bizottság 2022.05.12-én javaslatot tett az eljárás érvénytelenségére Polgármester Úr részére.

A **TOP-6.4.1-15-SH1-2016-00001** számú **„Szombathely Megyei Jogú Város kerékpárosbarát fejlesztése”** című projekttel kapcsolatban a 21. számú Támogatási Szerződés mérföldkő módosítási kérelme elfogadás alatt áll. A projekt szemléletformáló tevékenység programtervének megvalósítására vállalkozói szerződéskötés van folyamatban a Nyugat-Pannon Terület- és Gazdaságfejlesztési Szolgáltató Közhasznú Nonprofit Kft.-vel.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

**2022. április 12-től 2022. május 12-ig** az irodára hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 5 |
| Adósságkezelés | 0 |
| Átmeneti támogatás | 174 |
| Krízis támogatás | 104 |
| Rendszeres gyógyszertámogatás | 17 |
| Temetési segély | 3 |
| Fűtési támogatás | 2 |
| Rendszeres gyermekvédelmi támogatás | 27 |
| Hátrányos helyzet megállapítása | 13 |
| Önkormányzati lakásban lakók lakbértámogatása | 15 |
| Nem önkormányzati lakásban lakók bérleti díj támogatása | 6 |
| **Összesen** | **366** |

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – a járványhelyzetre tekintettel telefonon történő környezettanulmányt végeznek. A hatósági ügyekben a jogszabályban előírt ügyintézési határidőt az Irodán sikerült betartani.

**Közösségi Bérlakás Rendszerben nyilvántartott ingatlanok bérbeadása:**

A tulajdonos által felajánlott ingatlan állapotfelmérését követően és a bérleti díj elfogadásáról szóló tulajdonosi nyilatkozat alapján 2022. április hónapban egyingatlan került a KBR rendszerében bérbeadásra.

A Szociális és Lakás Bizottság a 2022. áprilisi ülésén 1 család részére a lakáshasználatuk meghosszabbításáról döntött, továbbá 4 család részére pedig **rendkívüli szociális krízishelyzetére tekintettel** önkormányzati tulajdonban lévő ingatlant jelölt ki. Az érintettek részére a bérlakások kijelöléséről szóló értesítések megküldésre kerültek.

**Az ukrán-orosz háború miatt fennálló humanitárius veszélyhelyzetben** a Szombathelyre érkező menekültek segítése céljából SZMJV Polgármesteri Hivatalában „Támogatópont” került létrehozásra, amelynek feladata az önkormányzat és az intézményei által nyújtott szolgáltatásokhoz történő hozzáférés biztosításával kapcsolatos információátadás és ügyintézés (étkeztetés, lakhatás, egészségügyi alapellátás, bölcsődei/óvodai ellátás stb.), továbbá az állami szervek által nyújtott szolgáltatások  igénybevételével kapcsolatos felvilágosítás, közvetítés. Az ideérkező menekültek elszállásolása a Szombathelyi Egyházmegyei Karitász közreműködésével kerül biztosításra. Az elszállásolt menekültek részére napi egyszeri meleg étel kerül kiszállításra a Pálos Károly Szociális Szolgáltató Központ és Gyermekjóléti Szolgálaton keresztül.

A **Sport és Ifjúsági Iroda** vezetője az alábbi tájékoztatást adta az iroda munkájáról:

Az iroda elkészítette a szombathelyi székhelyű sportszervezetek 2022. évi támogatásáról szóló támogatási szerződéseket, továbbá a 2022. évben tervezetten megvalósításra kerülő szabadidősport programok összesítő anyagát.

Az iroda szervezésében folytatódott az óvodai és iskolai úszásoktatás tavaszi turnusa.

Az iroda megszervezte és lebonyolította a Városi Diáksport rendezvényeket, többek között:

* általános iskolások részére különböző kategóriában kosárlabda diákolimpia versenyeket,
* általános és középiskolások részére különböző kategóriában atlétika diákolimpia versenyeket,
* általános iskolások részére különböző kategóriában röplabda diákolimpia versenyeket,
* általános iskolások részére különböző kategóriában labdarúgó diákolimpia versenyeket,
* óvodások és általános iskolások részére Hegyi Futóversenyt,
* általános iskolások részére Kincskeresés a Kalandvárosban versenyt.

Az iroda szervezésében kerültek lebonyolításra különböző szabadidős programok, többek között:

* Tavaszi Emlékmű Futás rendezvény,
* Kincskeresés a Kalandvárosban a Tájfutás Világnapja alkalmából rendezvény,
* Kerékpártúra a Rohonci-tóhoz elnevezésű rendezvény.

Az iroda elkészítette koordinálja a Kalandváros intézményi látogatásának tavaszi használatát, és megkezdte a nyári diáksport táborok szervezését.

Az iroda szervezésében került lebonyolításra a Kábítószerügyi Egyeztető Fórum soron következő ülése.

Az iroda elvégezte még a Vasi Diák Közösségi Szolgálat tevékenységéből fakadó adminisztratív feladatokat is.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2022. április - 2022. május 12. napja között az alábbi feladatokat végezte:

Önként vállalt önkormányzati feladatok és civil területén végzett feladatok:

* Szent Márton Kártya ügyintézés,
* babaköszöntő csomagok előkészítése,
* kapcsolattartás a civil szervezetek képviselőivel,
* az Önkormányzati Támogatási Rendszerben regisztrációk jóváhagyása, elszámolások kezelése, lezárása;
* polgármesteri keret terhére támogatási szerződések elkészítése.

Egészségügy területén végzett feladatok:

* az Egészségügyi Szakmai Bizottság áprilisi üléséről jegyzőkönyv elkészítése,
* áprilisi bizottsági, közgyűlési határozatok végrehajtása;
* májusi közgyűlési, bizottsági előterjesztések elkészítése;
* rendeletmódosításhoz vélemények bekérése a Nemzeti Népegészségügyi Központtól és külön informatikai rendszerben történő rögzítéssel az Országos Kórházi Főigazgatóságtól,
* a Háziorvosi Életpálya Modell aktuális kifizetéseinek előkészítése,
* feladat-ellátási előszerződések és megszüntetésről szóló megállapodások előkészítése,
* az alapellátásból kilépő orvosokról tájékoztató elkészítése az Országos Kórházi Főigazgatóság felé,
* GESZ igazgatója minősítésének előkészítése.
* A 30 település fogorvosi ellátásával kapcsolatban szándéknyilatkozat bekérése 9 Közös Önkormányzati Hivataltól,
* Semmelweis-napi díjátadó szervezésével kapcsolatos feladatok.

Kultúra területén végzett feladatok:

* 2022. áprilisi bizottsági és közgyűlési határozatok végrehajtása,
* rendelkező levelek, támogatási szerződés készítése,
* májusi bizottsági, közgyűlési előterjesztések elkészítése,
* kulturális intézmények aktuális ügyeinek intézése,
* az idei két napos Bloomsday kortárs művészeti fesztivál előkészítése, több alkalommal zoom-os egyeztetés az ír partnerekkel;
* 2022. május 4-én Városházi Élménynap szervezése a Bólyai Gimnázium diákjainak,
* a városházi Teraszkoncertek előkészítő munkái,
* Szombathely Megye Jogú Város és a Libri-Bookline Zrt. együttműködésében a Városháza előtti téren a LAPOZÓ könyvcserepont átadásának előkészítése.

Köznevelés területén végzett feladatok:

* áprilisi bizottsági, közgyűlési határozatok végrehajtása,
* májusi bizottsági, közgyűlési határozatok elkészítése,
* óvodai beíratás tárgyában az óvodák által beküldött adatok egyeztetése, összesítése;
* óvodavezetői értekezlet lebonyolítása a beíratásról,
* szakmai nap előadóinak kiválasztása, kapcsolatfelvétel az előadókkal;
* óvodák gazdasági feladatellátása folyamatának véglegesítése, ellenőrzési nyomvonal elkészítése;
* óvodák belső kontroll szabályzatának felülvizsgálata, a minta dokumentum óvodák részére történő megküldése.
* tájékoztató anyag készítése a belső kontrollrendszerről,
* értekezlet az óvodák részére a belső kontrollrendszer működéséről,
* az óvodák SZMSZ-ét felülvizsgáló team munkájában részvétel,
* KIR adatszolgáltatással kapcsolatos feladatok,
* szakmai törvényességi ellenőrzés keretében végzett ellenőrzés tematikájának kidolgozása,
* Maros Óvoda törvényességi ellenőrzési dokumentumainak elkészítése,
* önálló mérőórával rendelkező intézmények mérőóra adatainak megküldése.

A **Közgazdasági és Adó Osztály** vezetője az alábbi tájékoztatást adta az osztály munkájáról:

Az osztály 2022. április – 2022. május 12. beszámolási időszakra vonatkozóan a következő tevékenységeket látta el:

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

Az **Adókivetési Iroda és az Adóvégrehajtási és Könyvelési Iroda** ahátralékkal rendelkező adózókat folyamatosan felszólítja tartozásuk rendezésére, ennek elmaradása esetén velük szemben végrehajtási intézkedéseket foganatosít, amelyek keretében hatósági átutalási megbízások (inkasszók) kerülnek benyújtására, illetményletiltásra, valamint ingatlanvagyonra történő jelzálogjog, illetve végrehajtási jog alapításával biztosítja a követelést és kényszeríti ki a teljesítést.

|  |
| --- |
| **KIMUTATÁS A 2022. MÁJUS 05-IG BEFOLYT ADÓBEVÉTELEKRŐL** |
|  |  |  |  |
| Számlák megnevezése | 2022. évi előirányzat | 2022. 05.05.-ig befolyt  | Teljesítés az éves előirányzat %-ban |
| iparűzési adó | 8 200 000 000 Ft | 3 733 075 152 Ft | 45,52% |
| építményadó | 1 234 000 000 Ft |   610 585 747 Ft |  49,48% |

A **Főépítészi Iroda** vezetője az alábbi tájékoztatást adta az iroda munkájáról:

Az iroda az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást.

Közreműködött az északi iparterület rendezésével, a terület kiajánlásával, értékesítésével kapcsolatos feladatok ellátásában. A városvezetés által kezdeményezett befektetői megbeszéléseken vett részt, valamint a csapadékvízelvezetés terveztetésével kapcsolatos egyeztetéseken. Egyeztetett a történelmi sétaút ingatlanjairól, a szabadidőközpont értékesítéséről, a herényi temető bővítéséről, a Falco Zrt. rendezési terv módosítását érintő kérelmeiről és a Prenor Kft.-vel az általa hasznosított ingatlanokról.

Polgármesteri válaszleveleket készített elő, főépítészi tájékoztatást nyújtott az ügyfelek megkeresésére válaszolva. Tervezői szakmai konzultációkat folytatott le. A településrendezési eszköz módosításához beérkezett kérelmekről egyeztetett a városvezetéssel.

A **Hatósági Osztály** vezetője az alábbi tájékoztatást adta az osztály munkájáról:

Az előző beszámoló óta az osztály munkáját érintően jogszabályváltozások nem kerültek kihirdetésre, illetve nem léptek hatályba.

Az **Általános Hatósági Iroda** 2022. április havi munkavégzéséről az alábbiakban adok tájékoztatást.

Az irodához tartozó *anyakönyvvezetők* munkája során 2022. április 1-30. között az alábbi új anyakönyvi események történtek:

* születés anyakönyvezése: 139,
* házasságkötés: 30,
* haláleset anyakönyvezése: 193.

Az anyakönyvvezetők végzik emellett papíralapú bejegyzések, adatváltozások rögzítését az Elektronikus Anyakönyvbe. 2022. április 1-30. között a bejegyzett események száma az alábbiak szerint alakult:

* születési események és ehhez kapcsolódó változások: 317,
* házassági bejegyzések és ehhez kapcsolódó változások: 72,
* halotti bejegyzések: 16.

Az anyakönyvvezetőknek feladata a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmás, aláírás, valamint ujjnyomat felvételezése, ha a házassági név eltérő lesz a születési névtől vagy a házasságkötés előtt közvetlenül viselt névtől. 2022. április hónapban 45 ügyben kellett elvégezni ezeket a feladatokat.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban a házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről.

A *hagyatéki eljárásokban* az Iroda hagyatéki ügyintézői végzik a jegyző hagyatéki leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2022. április 1-30. között 118 ügyben indult meg a hagyatéki leltározás, összesen 1082 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor.

2022. április hónapban összesen 70 kérelem érkezett:

* 27 kereskedelmi és kulturális célú közterület-használati kérelem;
* 34 kereskedelmi tevékenységgel kapcsolatos kérelem;
* 3 szálláshely-szolgáltatási tevékenységgel kapcsolatos kérelem;
* 3 teleppel kapcsolatos kérelem;
* 1 rendezvénytartási kérelem;
* 2 vásárüzemeltetés engedélyezésére irányuló kérelem.

Az iroda folyamatosan végzi a nyilvántartásba vett kereskedelmi tevékenységek hatósági ellenőrzését, valamint a kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálatát. 2022. április hónapban 3 db kereskedelmi tevékenységgel kapcsolatos helyszíni szemle megtartására került sor.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos a statisztikai adatszolgáltatás a Központi Statisztikai Hivatal felé.

Az iroda látja el az *állatvédelemmel* kapcsolatos feladatokat. Az eljárásokban a bejelentések alapján lefolytatja a szükséges hatósági ellenőrzéseket és helyszíni szemléket, idézéseket hajt végre, meghallgatásokat tart, eljárásokat indít, megkeres más hatóságokat, tájékoztatásokat ad. 2022. április hónapban 7 határozatot hozott, amelyekben figyelmeztetést alkalmazott az állatvédelmi jogszabályok megsértése miatt, valamint 1 esetben állattartás megtiltását is elrendelte.

A vadak Szombathely belterületén történő egyre gyakoribb megjelenésével kapcsolatban megszaporodó lakossági bejelentések miatt, a probléma mielőbbi hatékony és jogszerű megoldása érdekében az iroda szervezésében sor került a Vadászati Kerekasztal 2022. május 11. napjára történő összehívására, amelyre meghívást kaptak a Szombathelyen működő vadásztársaságok (Aranypatak Vadásztársaság, Savaria Vadásztársaság, Berek-völgye Vadásztársaság, Jáki-Sorok Vadásztársaság, Szombathelyi Vadvirág Vadásztársaság, Sormás Völgye Vadásztársaság), a tájegységi fővadász, a Vas Megyei Kormányhivatal Agrárügyi Főosztálya, valamint a Szombathelyi Rendőrkapitányság képviselője is.

Az iroda végzi a különböző *hirdetmények* – ideértve az Önkormányzat saját hirdetményei mellett más hatóságok megkereséseit, valamint a földforgalmi törvény alapján a termőföld adásvételi és haszonbérleti szerződéseket is – hirdetőtáblán történő kifüggesztését, illetve honlapon való közzétételét. 2022. április hónapban összesen 109 hirdetmény közzétételére került sor.

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz továbbra is érkeznek megkeresések, bejelentések e-mailen és telefonon is, illetve kérnek az ügyfelek tájékoztatást. Ezek számadatai 2022. április hónapban az alábbiak szerint alakultak:

|  |  |  |
| --- | --- | --- |
| **Hónap** | **e-mail** | **telefon** |
| 2022. április | 150 | 73 |

A Hatósági Osztályhoz tartozó **Közterület-felügyelet** 2022. április 1-30. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz összesen 194 db lakossági bejelentés érkezett. A lakossági bejelentések a Közterület-felügyelet felé 167 esetben telefonon, 23 esetben elektronikus úton, 4 esetben pedig személyesen történtek.

A Szombathelyi Rendőrkapitányság hivatalos megkeresésére 6 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 4 esetben alkalmazott hangszórón keresztül figyelmeztetést, valamint 8 esetben alkalmazott feljelentést. 76 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, lakosság tájékoztatása, IPL rendszerben adatlekérés).

A Szombathelyi Rendőrkapitányság különböző szervezeti egységei összesen 17 esetben, a SZOVA NZrt. és a SZOMPARK Kft. a munkavégzésük elősegítése érdekében 4 esetben kértek segítséget.

1. Gépkocsizó reagáló szolgálat

A reagáló szolgálat a fenti időszakban 150 esetben alkalmazott szabálysértések észlelése esetén figyelmeztetést. 2 esetben helyszíni bírságot, 56 esetben a gépjármű üzembentartójának távollétében helyszíni bírságot szabott ki, illetve 33 esetben alkalmaztak feljelentést, és 560 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása vált szükségessé. A reagáló egység gépjárművek forgalomra alkalmatlan állapota miatt összesen 25 esetben kezdeményezett eljárást.

1. Közterületi járőrszolgálat

A közterület-felügyelők járőrszolgálatuk során közlekedési szabálysértés miatt 224 esetben alkalmaztak figyelmeztetést. Közrendvédelmi szabálysértések miatt a felügyelők 13 esetben éltek a figyelmeztetés lehetőségével.

Helyszíni bírságot közúti közlekedési szabályok megszegése miatt 70 esetben szabtak ki. A kiszabott bírságok összege összesen 745.000,- forint volt.

Szabálysértési feljelentést közúti közlekedési szabályok megszegése miatt 2 esetben, közrend elleni szabálysértés elkövetése miatt 4 esetben alkalmaztak.

A járőrszolgálat által mobiltelefonos applikáción keresztül összesen 26 jelzés került beküldésre, amelyek további intézkedéseket igényeltek.

A Rákóczi Ferenc utca 104. szám alatt található szelektív hulladékszigetnél lévő térfigyelő kamera helyszínén az illegális hulladék lerakások megfigyelése, ellenőrzése folyamatos. A közbiztonsági térfigyelő kamerarendszernek és a járőrszolgálat általi fokozott ellenőrzésnek köszönhetően a szelektív sziget köztisztasága nagy mértékben javult, ezen a helyszínen a szabályszegések megszűnni látszanak.

A frekventált helyszíneken a Közterület-felügyelet fokozott jelenléte és visszatérő ellenőrzése továbbra is biztosított.

A belváros közbiztonságának és köztisztaságának növelése és annak megóvása érdekében továbbra is állandó járőrpár hajtja végre a közterületi ellenőrzéseket, valamint a szükséges intézkedéseket. A Gyöngyösparti sétány és környékének ellenőrzése folyamatos, illetve az ellenőrzések számát megnövelte a Felügyelet.

1. Mezőőri szolgálat

A mezőőri szolgálat munkatársai a külterületi részeken 5 esetben észleltek és dokumentáltak illegális hulladéklerakást, amelyben a szükséges intézkedéseket maradéktalanul megtették és az eljárást lefolytatta az iroda. A Szombathelyi Rendőrkapitányság irányába nem vált szükségessé büntető eljárás kezdeményezése. Redmine applikáción keresztül 2 esetben történt jelzés leadása.

1. Állategészségügyi és Ebrendészeti Szolgálat

Az Állategészségügyi és Ebrendészeti Szolgálat 2022. áprilisi tevékenységéről az alábbiakban számolok be:

|  |  |
| --- | --- |
| 2022. március hónap | db |
| A hónap 1. napján a telepen lévő kutyák száma | 6 |
| Közterületen befogott kutya | 5 |
| A telepről a gazdának átadott kutya | 2 |
| Örökbeadott kutya | 2 |
| Közterületen befogott, az állatkórháznak – az eb egészségügyi állapota miatt – átadott eb | 0 |
| Lakossági bejelentésre közterületen keresett, de meg nem talált kóbor eb | 4 |
| Kutyatetem | 6 |
| Egyéb állattetem (galamb, sün, macska, patkány stb.) | 5 |
| A hónap utolsó napján a telepen lévő kutyák száma | 7 |

1. Egyéb feladatok

*Forgalomra alkalmatlan gépjárművek:* A fenti időszakban összesen 30 esetben történt észlelés. 3 db gépjármű került elszállításra, amelyből 1 esetben történt meg a kiváltás a tulajdonos által.

A közterületről a korábbi években elszállított gépjárművek közül összesen 2 esetben történt forgalomból való végleges kivonás az illetékes kormányhivatal által. Ezen felül folyamatban lévő kérelmezési eljárás 1 esetben van.

A Felügyelet a tulajdonjogban történt változás bejegyzésének elmulasztása miatt az áprilisi hónapban nem kezdeményezett járművek ideiglenes kivonását. Továbbá a felügyelők 1 esetben észleltek külföldi hatósági jelzéssel ellátott forgalomra alkalmatlan gépjárművet (angol).

*Illegális hulladék elhelyezés:* A hatáskörrel rendelkező Vas Megyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 13 esetben kezdeményezett a Felügyelet közigazgatási eljárást.

*Zöld területen való várakozás miatti közigazgatási eljárás:* A Közterület-felügyelet a fenti időszakban összesen 27 esetben indított új közigazgatási hatósági eljárást az elkövetett szabályszegések miatt. Összesen 8 esetben történt határozathozatal, amelyből 5 esetben figyelmeztetés közigazgatási szankció került kiszabásra, 3 határozatban pedig a jogsértés el nem követése került megállapításra.

Jelenleg 25 közigazgatási eljárás van folyamatban.

*Rendezvénybiztosítások, egyéb feladatvégrehajtások:* 2022. április 3. napján a Közterület-felügyelet munkatársai urnaszállítási feladatokat hajtottak végre az országgyűlési választásokkal kapcsolatosan.

Szombathely város területén kezdetét vette a lomtalanítási, illetve az utcatakarítási munkálatok elvégzése, amely során a közterület-felügyelők minden esetben területzárási, parkolóürítési, valamint konténer biztosítási feladatokat láttak el.

Április hónapban a Vas Megyei Kormányhivatal Környezetvédelmi, Természetvédelmi és Hulladékgazdálkodási Főosztályának vezetői, munkatársai látogatást tartottak a közös együttműködés jegyében a Közterület-felügyelet irodaházában. Ennek eredményeként sor került közös helyszíni ellenőrzésekre is, ahol adatgyűjtések váltak szükségessé.

A **Városüzemeltetési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködik a pályázatok támogatási szerződési határidejének ütemezésében, a projektek közbeszerzési munkarészeinek ellenőrzési eljárásaiban, előkészíti a Közbeszerzési Bíráló Bizottság előterjesztéseit.

A veszélyhelyzet elrendelésének időszakában a Közbeszerzési Bíráló Bizottság megszakítás nélkül végezte munkáját, határozatait a módosított ügyrendnek megfelelően távszavazás útján hozta meg. A bizottsági előterjesztéseket, a határozati javaslatok döntéshozatalra történő előkészítését, valamint a közbeszerzési eljárások bonyolítását az iroda elvégezte.

Az előző Közgyűlés óta eltelt időszak folyamatban lévő közbeszerzési eljárásait és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **TOP Képtár eszközbeszerzés IV.**(informatikai eszközök) | Nyertes ajánlattevő az MMS One Zrt. Győr, a döntés a KFF–hez záró tanúsítvány kiállítása érdekében felterjesztve 2022. 04. 29-én. |
| 2. | **Fitnesz parkok és streetball pályák kialakítása, Szedreskert szabadtéri színpad kialakítása (CLLD projekt)**  | Közbeszerzési eljárás előkészítés alatt, a tanácsadó jóváhagyását követően a soron következő bíráló bizottsági ülésre előterjeszthető. |
| 3. | **TOP – Képtár vizesblokk felújítása II.** | Az ajánlatok értékelése folyamatban van. |
| 4. | **Játszóterek fejlesztése (CLLD)**  | Ajánlattételi határidő: 2022. május 30. |
| 5. | **Zanati kerékpárút**  | Az eljárásban beérkezett mindkét ajánlat 300 millió Ft feletti, erre tekintettel a KBB május 11-i ülésén az eljárás eredménytelenné nyilvánítására tett javaslatot. |
| 6. | **Belterületi utak fejlesztése** **(Paragvári u.,Nádasdy u.,Magyar u.,Dozmat u.)** | Magyar utca, Dozmat utca közbeszerzési részek eredményesen zárultak, a nyertes ajánlattevő a Litor Kft.: 31.072.880.- Ft és 69.867.270.- Ft-os ajánlataival. A szerződések 2022. május 12 napjától megköthetők. Paragvári u., Nádasdy u. újra kiírásra került, ajánlattételi határidő: 2022. május 24. |
| 7. | **Víztorony – KRESZ Park felújítása**  | Az ajánlatok értékelése folyamatban van. |
| 8. | **Vásárcsarnokhoz kapcsolódó parkolók kialakítása** | Az ajánlatok értékelése folyamatban van.  |
| 9. | **Gyöngyös patak hídrekonstrukció** | Közbeszerzési eljárás előkészítés alatt, tanácsadó jóváhagyását követően a soron következő bíráló bizottsági ülésre előterjeszthető. |
| 10.  | **TOP Új bölcsőde eszközbeszerzés**  | Közbeszerzési eljárás előkészítés alatt, tanácsadó jóváhagyását követően a soron következő bíráló bizottsági ülésre előterjeszthető. |

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtésével és ártalommentes elhelyezésével, zajvédelemmel, környezetvédelemmel, lakossági bejelentésekkel kapcsolatos feladatokat.

Fentiek alapján 2022. április 19. és 2022. május 10. napja közti időszakban az ***iktatott ügyek száma 607 db***, amelyből

* parkfenntartás 16 db,
* közutak, közterületek üzemeltetése és fenntartása
* kezelői hozzájárulások (közművek elhelyezése,

közterületek bontása, útcsatlakozások kialakítása,

rendezvények) 210 db,

* úthiba 24 db,
* behajtási engedély 13 db,
* telephely igazolások 2 db,
* köztemetők üzemeltetése és fenntartása 4 db,
* csapadékvíz-elvezetés 1 db,
* helyi közösségi közlekedés 19 db,
* a köztisztaság 36 db,
* kéményseprő ipari közszolgáltatás 0 db,
* az e-közműegyeztetéssel, a nem közművel összegyűjtött háztartási

szennyvíz begyűjtéséről és ártalommentes elhelyezése 0 db,

**összesen: 325 db**

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárása), zajvédelmi és hulladékgazdálkodási ügyekben.

2022. április 19. és 2022. május 10. napja közti időszakban az iktatott hatósági ügyek szám **282 db**, amelyből

* fakivágás 41 db,
* közterület-használat 133 db,
* vízgazdálkodás 0 db,
* környezetvédelem (zajvédelem és egyéb) 62 db,
* hulladékgazdálkodás 46 db.

Állást foglal helyi természetvédelmi ügyekben, állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

A Blaguss Agora Hungary Kft. elkészítette Szombathely Megyei Jogú Város közigazgatási területén helyi, autóbusszal végzett, menetrend szerinti személyszállítási feladatok ellátásával kapcsolatos beszámolóját 2022. első negyedévre vonatkozóan, amelyet az önkormányzat részére megküldött.

Az önkormányzat kezelésében lévő zárt csatorna fedlapjainak, víznyelőrácsainak szintbeemelése, valamint javítása a városban folyamatosan történik.

A város területén lévő zárt csapadékcsatorna és víznyelő mosatása időjárástól függően folyamatosan kerül elvégzésre.

A Parkerdő területére kettő darab zárható hulladékgyűjtő konténer került kihelyezésre a kint élők kommunális hulladékának gyűjtése céljából, melynek a bérlését a város 2022. január 1-től megrendelte, de az elszállítás díját nem az önkormányzat fizeti.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére. Igényeiket a képviselők folyamatosan jelzik Irodánk felé.

22 civil szervezet csatlakozott már a programhoz, így több park és játszótér örökbefogadása van folyamatban. Az együttműködési megállapodások megkötése folyamatosan történik.

A 2022. évi Városi Nagytakarítás 2022. június 3-án történő megszervezése előkészítés alatt van, civil szervezetek, önkormányzati intézmények, nagyvállalatok, képviselők bevonásával.

Az idei évben is elkezdődtek az utcatakarítások, a város több pontján a SZOVA NZrt. folyamatos végzi ebben a hónapban is a munkát.

A fenntartási feladatokat a költségvetés és kapacitás függvényében – az időjárás által is befolyásoltan - folyamatosan végzik a partnercégek (SZOVA NZrt., SZOMHULL NKft. Vasi Flóra Kft., Szkendó Kft.).

A Szombathelyi Parkfenntartási Kft. a parkfenntartási feladatokat, mint fametszést, parkok takarítását, balesetveszélyes fák kivágását, fapótlásokat folyamatosan végzi. A 7. sz. választókörzetben a Falco Zrt. támogatásaként megvalósuló 73 db fa telepítése megtörtént. A VárosFa programban 70 db fára vonatkozó regisztráció megtörtént.

A Falco Zrt. támogatásával a Mérleg utcai játszótér kivitelezése folyamatban van. A Falco Zrt. kivitelezésében várható a Joskar-Ola lakótelepi kutyafuttatón kutyatrenírozó eszközök elhelyezése.

A redmine rendszeren keresztül, a „Szépítsük Együtt Szombathely” menüpontból, az info@szombathely.hu, a katyu@szombathely.hu, a koztisztasag@szombathely.hu e-mail címeken beérkezett lakossági és képviselői bejelentések intézése folyamatosan történik.

A kötelező útfenntartási feladatokon belül az egész város területén az útburkolati hibák javítását a SZOVA NZrt. folyamatosan végzi.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és a biztonságos közlekedés érdekében.

A forgalmirend változással kapcsolatos javaslatok felülvizsgálata, előterjesztések készítése az érintett bizottságra folyamatos.

A **Beruházási Iroda** vezetője az alábbi tájékoztatást adja az iroda munkájáról:

**TOP-6.4.1.-16 számú Fenntartható városi közlekedésfejlesztés** című felhívás keretén belül a **Szombathely és Vép között tervezett kerékpárút** kivitelezőjével a szerződéskötés megtörtént, a munkaterület átadásra került. A kivitelezési munkák megkezdődtek. **Szombathely-Balogunyom településeket összekötő kerékpárút** kivitelezőjével a szerződéskötés megtörtént, a munkaterület átadásra került. A munkavégzés előkészítése megkezdődött.

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében az **„Új bölcsődei intézmény létesítése Szombathelyen”** megnevezésű pályázat: a munkavégzés folyamatos, a kivitelezési készültségi szint 20%-os. Eszközbeszerzésre vonatkozó közbeszerzési eljárás előkészítése folyamatban van.

**TOP-6.1.4-16 „Képtár turisztikai fejlesztése”** című pályázat:

Az informatikai eszközök beszerzésére vonatkozóan a közbeszerzési eljárás lezárult, a nyertes ajánlattevő kihirdetésre került, a záró tanúsítvány kiállítása érdekében a KFF-hez az eredmény felterjesztésre került.

A Képtár épületébe látogatók részére fenntartott női-férfi vizesblokk felújítására vonatkozóan kiírt, megismételt közbeszerzési eljárás során 2 db ajánlat érkezett, az ajánlatok értékelése folyamatban van.

**TOP-6.5.1-16-SH1-2018-00002 "Oladi Szakgimnázium és Szakközépiskola energetikai korszerűsítése"**. A kivitelező a munkákat 2022. május 19-i dátummal készre jelentette, a műszaki átadási-átvételi eljárás elkezdődött.

**TOP-6.1.5-15-SH1-2019-00002 Ferenczy I. utcai fejlesztés:** a kivitelezés folyamatos, jelenleg 30% készültségi szinten áll.

**TOP-7.1.1-16-H-ERFA-2020-00780** **Szedreskert szabadtéri közösségi rendezvénytérré fejlesztése című projekt:** a kiviteli tervdokumentáció rendelkezésre áll. A közbeszerzési eljárás megindítása előkészítés alatt.

**TOP-7.1.1-16-H-101-1** **A Tószer téri sportpálya közösségi célú fejlesztése - streetball pályák projektben:** a kiviteli tervdokumentáció rendelkezésre áll. A közbeszerzési eljárás megindítása előkészítés alatt.

**TOP-7.1.1-16-H-ERFA-2020-00749 jelű „Közösségi terek sportfunkciókkal való bővítése” projektben** a Szombathely, Ady tér 6027/1 hrsz., Bem József utca 2804/22 hrsz., Krúdy Gyula utca 9056/11 hrsz., Szedreskert 11727 hrsz. alatti ingatlanokon egy-egy fitnesz park kialakítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00750 jelű „A 11-es Huszár úti lakótelepen lévő közpark közösségi célú fejlesztése” projektben** a 11-es Huszár úti 2 db streetball pálya kialakítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00783 jelű „Játszóterek fejlesztése” projektben** aSzombathely, 3785/332 (Nagy László utca - Kodály Zoltán utca) és 6615/31 hrsz. (Barátság utca) alatti ingatlanokon a játszótér felújítására vonatkozó kiviteli tervdokumentációk elkészültek. A közbeszerzési eljárás megindítása folyamatban van.

**TOP-7.1.1-16-H-ERFA-2020-00792 jelű „A Zarkaházi Szily-kastély fejlesztése a gyöngyöshermán-szentkirályi közösség számára” projektben** az örökségvédelmi engedély rendelkezésre áll, a kiviteli tervdokumentáció és az árazott költségvetés elkészült. A műszaki ellenőr beszerzése megtörtént. A közbeszerzési eljárás előkészítése elkezdődött.

**TOP 7.1.1.-16-H-ERFA-2020-00781 jelű „A gyöngyösszőlősi klubház fejlesztése” projektben** a kiviteli tervdokumentáció és tervezői költségvetés rendelkezésre áll. Támogató (Magyar Államkincstár) jóváhagyását követően indítható a kivitelező beszerzésére irányuló közbeszerzési eljárás.

**TOP-7.1.1-16-H-ERFA-2020-00782 jelű „Belvárosi közösségi tér fejlesztése” projektben** az engedélyezési és teljes körű kiviteli tervdokumentáció árazott és árazatlan költségvetés elkészült. Támogató (Magyar Államkincstár) jóváhagyását követően indítható a kivitelező beszerzésére irányuló közbeszerzési eljárás.

**KEHOP 3.2.1-15-2019-00033** **azonosító számú *„*A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre”** projekttel kapcsolatosan az NFP Kft. útján az Irányító Hatósághoz kérelmet nyújtott be az Önkormányzat a Támogatási Szerződésben megjelölt projekt fizikai befejezésének 2023. augusztus 31. napjára történő módosítására. A kérelem elbírálása folyamatban van.

**Gothard kastély állagmegóvási munkái:**

Az örökségvédelmi engedélyben rögzített előírások (egyéb szakértők bevonása, engedélyek megszerzése) miatt a feladatok megvalósításához szükséges pénzügyi fedezet megteremtésének vizsgálata folyamatos.

A Közgyűlés 266/2021.(XII.16.) Kgy. sz. határozata alapján a támogatási összeg felhasználási lehetőségének biztosítása érdekében a Szalai Építész Iroda Kft-vel szerződést kötöttünk a csökkentett műszaki tartalmú tervek elkészítésére.

**1625/2021. (IX.3.) Korm. határozat szerinti 905 millió Ft támogatás:**

* A Vásárcsarnok környezetének rekonstrukciójával összefüggésben kiírt közbeszerzési eljárás során beérkezett ajánlatok értékelése megkezdődött.
* A Víztorony környezetének fejlesztésével összefüggésben kiírt közbeszerzési eljárás során beérkezett ajánlatok értékelése megkezdődött.
* A Szent István király utcai hídrekonstrukcióra vonatkozó tervezési szerződés megkötésre került, a tervek e-közműre történő feladása megtörtént, az engedélyezési tervek elkészültek, az engedélyezési folyamat elindult. Az építési engedély kiadásra került. A kiviteli tervek és a tervezői költségbecslés készítése folyamatban van. A közbeszerzése eljárás előkészítése megkezdődött.
* Belterületi útfejlesztésekkel összefüggésben a közbeszerzési eljárás a Paragvári utca és Nádasdy utca tekintetében eredménytelenül zárult, a megismételt közbeszerzési eljárás kiírásra került. A Magyar László és a Dozmat utcák vonatkozásában a beérkezett ajánlatok értékelését követően a szerződéskötés előkészítése megkezdődött.

**1625/2021. (IX.3.) Korm. határozat szerinti + 300 millió Ft támogatás:**

Zanati kerékpárút fejlesztése projekt: A kivitelező kiválasztására vonatkozó feltételes közbeszerzési eljárás eredménytelenül zárult. A megismételt eljárás műszaki előkészítése megkezdődött.

**Egyéb tervezések:**

* A Bakó utcai nagy játszótér tervezési feladatokra vonatkozóan a tervező beszerzésre, és a tervezési szerződés aláírásra került, a tervezés folyamatban van.
* A Szent István király utca – Rumi út csomópontjában gyalogos átkelőhely kialakítására vonatkozó engedélyezési és teljeskörű kiviteli terv elkészítésére vonatkozóan a tervezési szerződés aláírásra került, a tervezési folyamat elindult.
* 86. számú Rédics-Szombathely-Mosonmagyaróvár másodrendű főút 80+153 km szelvényében lévő csatlakozás ideiglenes használatára vonatkozó tervdokumentáció elkészítésére vonatkozóan a szerződés aláírásra került, a tervezési folyamat elindult.
* Gyalogátkelőhelyek kiépítésére (Demeter utca-Metro előtt, Kassák L. - Faludi F. utca kereszteződésében, Kodály Z. utca 1-12. között, Szófia-Maros utca kereszteződésében) vonatkozó tervezőbeszerzés folyamatban van.
* A Bartók Béla krt. – Gagarin utca – Jókai utca – Jégpince utca kereszteződésben körforgalom kialakítására vonatkozó tervezői ajánlatok beérkeztek. A tervezői szerződés előkészítése folyamatban van.
* Okos zebra (Intelligens gyalogosátkelő rendszer) telepítésére (Sörház – Hollán E. utca között, Váci M. u. 32., Simon I. – Kodály Z. utca között) vonatkozó kivitelezői szerződés aláírás alatt van. Az okos zebrák villamosenergia ellátásával összefüggő munkák megrendelésre kerültek.
* A Markusovszky utca – Sugár út – Horváth Boldizsár krt. – Dr. István Lajos krt. kereszteződésben körforgalom kialakítására vonatkozó engedélyezési és kiviteli tervek elkészítésére vonatkozó tervezői ajánlatok beérkeztek, a szerződéskötés előkészítés alatt van.
* A Stromfeld Aurél-lakótelepen a Kemény Zsigmond utca 35-39. számú társasház mögötti (1705/84 hrsz-ú) ingatlanon lévő játszótér kerítésének cseréjére, valamint a 1695/29 hrsz. alatti ingatlanon (meglévő sportpálya mellett) pihenőpark kialakítására vonatkozó kiviteli terv elkészítésével összefüggésben a tervezőbeszerzés folyamatban van.
* A Szőlősi és Rumi út felújításával összefüggésben a tervezési feladatokra vonatkozó ajánlatok alapján a szerződéskötés előkészítése elkezdődött.
* A Károly Róbert utca és Szent Gellért utca közötti területen (9487/3; 9144/2. hrsz.) parkolóhelyek kialakítására vonatkozó vázlatterv elkészítésére a szerződéskötés előkészítése megkezdődött.
* Az Éhen Gyula téren (6752. hrsz.) a zöldterület mellett új parkolóhelyek kialakítására vonatkozó tervezői ajánlatok beérkeztek. A szerződéskötés előkészítése elkezdődött.
* A Rohonci út 46-50. számú társasház mögötti, 2808/13 hrsz. alatti ingatlanon új parkolók kialakítására vonatkozóan a tervezői ajánlatok beérkeztek, a szerződés előkészítése folyamatban van.
* A 11-es Huszár út, 2164/10 hrsz. alatti ingatlanon meglévő játszótér felújítására vonatkozóan a tervezői ajánlatkérés kiküldésre került.
* A Bem és Szűrcsapó utca közötti 2786/1, 2778 hrsz. alatti parkrehabilitációra vonatkozóan a tervezői ajánlatkérés kiküldésre került.
* A Váci Mihály utca 32-34 (2759/50 hrsz) mögötti területén parkoló kiépítésére vonatkozó tervezői ajánlatok beérkeztek. A szerződéskötés előkészítése elkezdődött.

**Elena Projekt** - Az STS-KKS vállalkozói konzorcium által elkészített energetikai felmérések alapján elkészült Szombathely város vonatkozásában a Részletes Megvalósíthatósági Tanulmány (RMT). Az RMT alapján - az önkormányzat által korábban kijelölt 17 helyszínen - háromféle beruházást lehet megvalósítani, ESCO finanszírozással: napelemes rendszer kiépítését (15), világítás rekonstrukciót (12), illetve hőszivattyús melegvízellátást (3). Az RMT alapján a modernizációs beruházások gyakorlati megvalósításának végrehajtását, finanszírozását végző cég beszerzésére a közbeszerzési eljárás előkészítése megkezdődött.

**Víziközmű ügyek, víziközmű tulajdonnal és fejlesztéssel kapcsolatos intézkedések:**

A Szombathely-Kőszeg ivóvízellátási rendszer, valamint a szennyvízelvezetési és -tisztítási rendszer részét képező települési önkormányzatok, mint ellátásért felelősök a víziközmű szolgáltatásról szóló 2011. évi CCIX. törvényben kötelezően előírt víziközmű vagyonértékelési feladatok elvégzésére a Vasivíz Zrt.-vel kötöttek megbízási szerződést. A Pátria Consult Gazdasági Tanácsadó és Vagyonkezelő Zrt. a vagyonértékelési dokumentumokat átadta.

A Vasivíz Zrt. által kezdeményezett VEF-2019-48 „Energiahatékonyság fejlesztése a Vasivíz Zrt. szolgáltatási területén” nyertes pályázat megvalósításához a Konzorciumi megállapodás 2021. július 13-án aláírásra került.

A Vasivíz Zrt. a Szombathely-Kőszeg Térségi víziközmű rendszeren képződött víziközmű használati díj terhére elszámolható beruházásait, felújítási-pótlási munkáit ütemezetten végzi. A 2022-2036 időszak Gördülő Fejlesztési Terve (GFT) módosításának egyeztetése megtörtént. A 2011. évi CCIX. törvény és az 58/2013. (II.27.) Korm. rendelet szerint a Magyar Energetikai és Közmű-szabályozási Hivatal (MEKH) jóváhagyásának beszerzése megtörtént.

A magánberuházásban kiépülő víziközművek tulajdonba adásával kapcsolatos ügyek intézése folyamatos.

Az **Informatikai Iroda** az előző Közgyűlés óta eltelt időszakban napi szinten felügyelte és

karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot.

Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Publikálta az osztályok által előkészített iForm űrlapokat. Április hónapban megtörtént az ISDN telefon-alközpontról az áttérés VoIP szolgáltatásra, illetve a szükséges asztali VoIP telefonok beszerzése.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

Az iroda tevékenységének keretét adó 2022. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2021. decemberi ülésén fogadta el. A beszámolási időszakban a jóváhagyott tervnek megfelelően bonyolította le az iroda az ellenőrzéseket.

2022. május közepén befejeződött a Savaria Megyei Hatókörű Városi Múzeumnál a 2017-2020. gazdasági évekre vonatkozó költségvetési gazdálkodás szabályszerűségének vizsgálata. Az ellenőrzés célja annak megállapítása volt, hogy az intézmény gazdálkodásának szabályozottsága megfelel-e a hatályos jogszabályokban foglaltaknak, továbbá kiterjedt a vizsgálat a szervezet gazdálkodásának áttekintésére, valamint a belső kontrollok működésének megítélésére.

A vizsgálat tapasztalatairól az iroda a vonatkozó jogszabályban foglaltaknak megfelelően éves ellenőrzési jelentésben számol be a Tisztelt Közgyűlésnek a tárgyévet követően, legkésőbb a zárszámadási rendelet elfogadásáig.

Ezen időszakban új vizsgálatot indított el az iroda az Óvodák iratkezelési rendje kialakításának és a folytatott gyakorlatnak az elemzése tárgyában. Az ellenőrzés 9 kiválasztott óvoda esetében kerül lefolytatásra az alábbiak szerint:

* Szombathelyi Aréna Óvoda;
* Szombathelyi Barátság Óvoda;
* Szombathelyi Benczúr Óvoda;
* Szombathelyi Donászy Magda Óvoda;
* Szombathelyi Gazdag Erzsi Óvoda;
* Szombathelyi Hétszínvirág Óvoda;
* Szombathelyi Játéksziget Óvoda;
* Szombathelyi Kőrösi Óvoda;
* Szombathelyi Margaréta Óvoda.

A vizsgálat várhatóan június végén fejeződik be.

A **Gondnoksági Iroda** vezetője az alábbi tájékoztatást adta az iroda tevékenységéről:

Az iroda az elmúlt Közgyűlés óta a Polgármesteri Hivatal technikai működtetése mellett az alábbi főbb feladatokat végezte el:

* 2022. áprilisi választási előkészületek: írószer, bélyegző, tárgyi eszközök beszerzése, kiszállítása, a szavazókörzetek helyeinek be- és kipakolása, a választás napján való aktív részvétel;
* az önkormányzati és a hivatali eszközök tárolására szolgáló raktárhelyiség költöztetése;
* az aktuális versenyeztetések lebonyolítása és a kapcsolódó szerződések megkötése (üdítőital, lift, klíma);
* a hivatal nyugati szárnyában lévő fain-coil hálózat új hűtőrendszerének kiépítése;
* reprezentációs termékek (bor, papír táska, édesség) beszerzése.

Kérem a Tisztelt Közgyűlést tájékoztatóm elfogadására.

**Szombathely, 2022. május „ ”**

 **/: Dr. Károlyi Ákos :/**

**HATÁROZATI JAVASLAT**

**.…/2022. (V. 26.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal